ترکیه لیک اداره چیلر بلجیم حادثه سینی محکوم ایتدی
ترکیه بلجیم نینگ باشکینتی بروکسیلده یوز بیرگن تروریستیک حادثه لر بیلن علاقه لی اوله راق انقره عکس العمل کورستدی. جمهور رئیس رجب طیب ایردوغان حادثه نی جدی بیر شکلده محکوم ایتیب، لعنت له دی. اوشبو منفور هجوم عاقبتیده اولگن لرنینگ عائله لریگه اوز تسلیتیمنی بیلدیره من، یره لنگن کیشی لرگه شفا تیله یمن، دیدی. قیسقه دمت آلدین انقره ده تروریست گروهی پی کی کی آرتیدن استانبول ده داعش اونلب انساننی اولیشی گه باعث بولدی. تروریست گروه لری منه ایندی بروکسیل گه هجوم اویوشتیردی. انسانی و اخلاقی اهمیت گه ایگه بولمه گن خودی شو پست تروریست گروه لری بیراویدن هیچ بیر فرقی بولمه گن لیگینی تکرار نمایان قیلدی، دیدی.
ایردوغان جنابلری تروریزم گه قرشی بیرگه لیکده حرکت ایتیش کیره ایکن لیگینی بیان ایتیب، ترکیه هر پیتده بلجیم بیلن همکاردیر. تورلی تروریستیک حادثه لریگه دوچ کیلگن خلقیمیز بلجیم خلقی گه قیغوداشلیک بیلدیره دی، دیدی.
باش وزیر احمد داود اوغلی هم مذکور حادثه نی محکوم ایتیب، داعش، پی کی کی، PKK, DHKP-C  کبی تورلی تروریست گروه لریگه مخالف ایکن لیکلرینی عین دمده برچه انسانلرنینگ بیرگه لیکده مجادله قیلیشلری کیره ک لیگینی بیان ایتدی.
اروپا بیرلیگی وزیری و مذاکره چی ولقان بوزقیر بروکسیل ده یوز بیرگن حادثه دن متأثر بولگن لیکلرینی بیان ایتدی. مذکور وزیر اوشبو تروریستیک حادثه لرینی برطرف ایتیش اوچون اروپانی بیر دملیککه دعوت ایتدی. ترکیه لیک وزیر "بیز ایتگن ایدیک حقلی ایکن لیگیمیز کوریلدی دیاتگن وضعیتده ایمس میز. هیچ بیر اولکه نینگ بو شکلده بیانات بیرمس لیگی کیره ک. یالغیزگینه انسانگه قره ته یوز بیریب تورگن تهدیدلرنی برطرف ایتیش اوچون بیردم لیک بیلن حرکت ایتیش کیره ک دیر" دیدی.
بوزقیر جنابلری اولگن کیشی لرنینگ عائله لریگه تسلیت بیلدیریب، یره لنگن کیشی لرگه عاجل شفا تیلب، بو تروریستیک حادثه لرنی اینگ یخشی شکلده درک ایته یاتگن اولکه نینگ وزیری اوله راق متأثر بولگن لیگیمنی بیلدیره من، دیدی.
ترکیه لیک وزیر ولقان بوزقیر سونگی پیتلرده یوز بیریب تورگن تروریستیک حادثه و قانونسیز کوچ حادثه لری نینگ سوریه ده یوز بیریب تورگن حرب نینگ باعث ایکن لیگینی اورغولب، سوریه مسأله سی نینگ تیزلیکده حل ایتیلیشینی تأکیدله دی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
